বালাগঞ্জ সংবাদদাতা :: ইউনিয়ন পরিষদ নির্বাচনে বালাগঞ্জ উপজেলার ৬টি ইউনিয়নে চেয়ারম্যান পদে ৩১ জন, সংরক্ষিত মহিলা সদস্য পদে ৫২ জন ও সাধারন সদস্য পদে ২১৮ জন প্রার্থী মনোনয়ন পত্র দাখিল করেছেন। সোমবার ও শেষ দিন মঙ্গলবারে সংশ্লিষ্ট রিটার্র্নিং অফিসারের নিকট পৃথক ভাবে প্রার্থীরা মনোয়নপত্র জমা দিয়েছেন। বালাগঞ্জ উপজেলা নির্বাচন অফিস ও সংশ্লিষ্ট রিটার্নিং অফিসারদের দেয়া তথ্য উপজেলার ছয়টি ইউনিয়নের মধ্যে বালাগঞ্জ সদর ইউনিয়নে চেয়ারম্যান পদে ৮ জন প্রার্থীর মধ্যে এমএ মতিন (আওয়ামীলীগ), আব্দুল মুনিম (বিএনপি), মুক্তার মিয়া (জাপা), শেখ জামাল খলকু (বিএনপি বিদ্রোহী), শাহ মোহাম্মদ জুনাব আলী (স্বতন্ত্র), আশিক মিয়া (আওয়ামীলীগ স্বতন্ত্র) শেখ মঞ্জুরুল ইসলাম (আওয়ামীলীগ স্বতন্ত্র), আব্দুর রহিম (জাপা বিদ্রোহী) ও বিভিন্ন ওয়ার্ডে সংরক্ষিত মহিলা সদস্য পদে ৬ জন এবং সাধারন সদস্য পদে ৪২ জন মনোনয়নপত্র জমা দিয়েছেন।